Առաջին մի քանի օրվա ընթացքում թիմը մշակեց Շուշիի տնտեսական զարգացման նախագիծը։ Ընդամենը տասնօրյա ժամանակահատվածում մասնակիցները հանդիպեցին նշանակալի թվով արցախցիների։ Պատիվ ունեցան հյուրընկալվելու Արցախի վարչապետ Արա Հարությունյանի նստավայրում, ով նույնպես ոգևորված էր թիմի գաղափարով՝ Շուշին վերածելու Հարավային Կովկասի մշակութային և կրթական կարևորագույն կենտրոնի։ «Լույսի» թիմը հանդիպումներ ունեցավ նաև կարևոր ներդրողների, նախարարությունների ղեկավարների, տուրիզմի զարգացման ոլորտի առաջնորդների հետ, ովքեր էլ ամբողջացրին Արցախի մասին հավաքագրվող տեղեկատվությունը, և միասին քննարկեցին երկրի առաջընթացին թափ հաղորդելու ուղիները։